
STUDIU INTRODUCTIV LA 
“DOCTRINA LEGIONARA” 


Vremea numărase patruzeci de ani de când, după moartea năpraznică si timpurie 
a lui Corneliu Codreanu si Ion Mota, patrimoniul doctrinar al Legiunii încetase să 
se mai Îmbogãteascã, înainte de a fi formulat global. Între timp, probleme 
centrale suferise interpretări, dacă nu gresite, cel putin confuze, iar anumitor 
aspecte de prim plan li se atenuase importanta, chiar în perceptia unora din 
membrii săi. Conclavul antilegionar, încurajat de situatia adversarului, cu cea 
mai mare parte din oameni prigoniti în tară, iar restul împrăstiati într-un 
îndelungat exil, îi denatură imaginea, de la adevărul faptelor, până la integritatea 
spirituală. Ajuns în al optulea deceniu de viată si preocupat de mai multă vreme 
să elaboreze ceea ce putem numi filozofia Miscării Legionare, Horia Sima îi 
semnează prefata în 1978. 


Aparitia, la noi, a unei lucrări închinate fundamentelor Legiunii, ajută astăzi să i 
se judece mai pertinent istoria si începe să umple un gol în politologia 
românească. Pentru a fixa orizontul lucrării, ultimul conducător al Miscării 
Legionare, limitează planurile de referintă si izvoarele la “lăsâmântul doctrinar al 
lui Codreanu si Mota”. Declară, de asemenea, că intentia lui este de a face doar o 
cercetare asupra substratului de idei al Legiunii, învoindu-se să deducem câ nu e 
vorba de o creatie totală. Delimitări, în fond, marginale, care nu-i pot pune în 
discutie organizarea personală a materialului si extinderea lui la domenii asupra 
cărora cei doi protagonisti pomeniti mai sus, nu se rostise încă. Ceea ce, oricum, 
echivalează cu o contributie substantială, chiar dacă lăsăm la o parte 
investigarea directiilor de seamă si a notiunilor centrale din problematica 
legionară : libertate, dragoste, înviere, moarte si destin, a căror semnificatie, 
dezbâtută aiurea îndeobste în cadru religios, filozofic si moral, el o dezbate si în 
cadru politic. 


Postulează la originea doctrinei o ambiantă sustinută de un crez predominant si 
exprimată în termeni si acte care nu constituie initial un mod complet de a fi, dar 
posedă o unitate volitivă capabilă să-i aducă împlinirea si deschiderea spre lume. 
Pentru întelegerea acestei stări de spirit citează fragmentul din Corneliu 
Codreanu în care sunt mentionati următorii factori : aportul de vibratie 
sufletească a participantilor, râsunetul în constiinta lor a jertfelor făcute de 
martirii neamului, sentimentul îndatoririlor fată de pământul natal, toate 
pătrunse de milostivirea puterii divine si antrenate într-o intimă fuziune. 
Crescută din dinamica acestui precipitat, care formează de fapt matricea «ei, 
doctrina legionară s-a rotunjit în timp din lupte pe tărâm social-politic si trăire 
interioară, constituindu-se spiritualiceste neîncetat, fâră să se încheie vreodată 
definitiv. S-ar putea invoca aici, în aparentă o contradictie. Dacă doctrina creste 
în sfera lăuntrică dar si din freamătul istoriei, cum mai poate rămâne deasupra 
lui ? Rămâne la fel ca spiritul care, nedespârtit de trup si implicat în activitatea 
concretă, se prelungeste dincolo de ea. La fel cum principiile operatorii ale 
intelectului organizează materialul aperceptiv, acesta fiind mereu altul dar 
principiile întotdeauna aceleasi. Este un punct de vedere asupra relatiei dintre 
constiintă si lume, principii si politică, doctrină si program, hotărâtor pentru a-i 


cunoaste Miscării Legionare structura reală si a-i pătrunde mecanismul actelor. 
În conceptia lui Horia Sima nu toate gesturile declarative, nici toate atitudinile 
însotite de un mobil ideologic, adoptate de legionari sub imperiul conjuncturilor, 
fac parte din doctrina Miscării. “Anticomunism, antiiudaism, antipoliticianism, nu 
sunt decât accidente în dezvoltarea ideologică a Legiunii. Dispărând cauzele care 
le-au provocat, vor dispărea si atitudinile mai sus amintite, ca efecte ale lor. 
Pentru a întelege această serie de anti, trebuie să le raportăm la situatiile 
politico-nationale specifice care le-au dat nastere...”, învederează Horia Sima 
chiar în Introducere. 


Există un punct de vedere abuziv de pragmatic asupra orientării politice, care 
contestă sensul si utilitatea luărilor de pozitie consecvente. Eroarea lui merge 
până acolo încât poate să sustină că permanentele îsi dovedesc singure, pe 
parcursul evenimentelor, întepenirea si neputinta de-a se însera în realitate, ca si 
cum între consecventă si realitate s-ar ridica un zid. De fapt, acest punct de 
vedere neagă însâsi existenta permanentelor, le tăgăduie fundamentele spirituale 
si, ca atare, le refuză nu numai ca entităti metafizice dar si ca proiectii în lumea 
de aici. Potrivit lui, fiinta umană naufragiază în timp si spatiu, căutând un punct 
de sprijin, fără ca mâcar să creadă în posibilitatea lui. Este un fel de-a aborda 
totul, suspicios fată de orice conceptie călăuzitoare, predispus să confunde 
întreaga evolutie cu intervalul dintre ieri si azi si să readucă complexitatea 
situatiilor la elementul lor secundar. Face din spiritul oportunitâtii -apologia 
trădării, din fructificarea schimbărilor intervenite în ordinea politică -apucâtură 
de lichea si din adaptabilitate -cameleonism. 


Directiile statornice în orientarea doctrinei nu sunt câstiguri dobândite din 
simpla ei elaborare. Ea îsi afirmă stabilitatea pentru că si-a creat-o stăruitor si 
lucid, cristalizând-o mai ales prin consecventa experientelor concrete, la fel cum 
îi păstrează altitudinea sau i-o scade în functie de intensitatea aspiratiilor. 
Trăsăturile perene ale doctrinei legionare sunt o culminatie a înâltimii 
obiectivelor pe care organizatia le-a urmărit încă de la înfiintarea ei si a continuat 
să le slujească în pofida tuturor potrivniciilor. Mărturia crestină, devotiunea 
pentru natiune, -căreia îi atribuie o geneză transcendentă si o dublă conditie, 
biologică si spirituală, -precum si lealitatea în aliante sunt câteva dintre 
caracterele ei definitorii. Toate reprezintă stâlpii de foc care au câlăuzit-o, fără 
exceptie, de când a început lupta, până în momentul de fată. Căci asa cum 
adoptarea unei idei, cu dăruire si fără oscilatii, îi conferă fermitate, la fel o 
descrestere în manifestarea ei o diluează până la disparitie. Incât, stabilitatea 
doctrinei legionare nu este un bun obtinut de la sine si păstrat fără strădanii. 
Chezăsia ei stă la stăruinta de a-si lărgi făgasul iar constantele corpului de idei 
rămân o realitate, atâta timp cât militantii lui le profesează si sustin temeinic. 


Conceptia despre lume si viată a Miscării Legionare nu vrea să fie un sistem 
filozofic. Ea este astfel făurită ca să dea un răspuns, nu numai problemelor ce se 
ridicau în momentul politico-social când a început să se închege, ci pentru a 
putea să rămână receptivă si acelora care se vor ivi în viitor. Si-a formulat 
concluziile în cursul actiunii pe teren si a păstrat disponibilităti pentru posibile 
ameliorări. N-a fost rodul unui singur ins, nici numai al travaliului functiei 
discursive si conceptuale. Plămădirea ei prezintă analogii cu cresterea si 
fluiditatea unui fapt de existentă. “Ne-am împletit viata cu idealul legionar, ne-am 
hrânit sufleteste cu seva lui si ne-am maturizat politic si spiritual odată cu 
etapele de dezvoltare ale Legiunii. Doctrina legionară... nu e o constructie de 
câtiva ani, ci s-a acumulat si limpezit progresiv în suflet, chiar de când am păsit 
pragul Legiunii. Fa este transmisia vie a unui crez, însusit în decursul a 

nenumărate lupte si încercări”, mâărturiseste Horia Sima ca într-un text 
autobiografic. 


Prin originea, telurile si dezvoltarea ei istorică, Miscarea Legionară s-a înscris 
organic si definitiv în sfera etosului românesc. Devierile de la docrina autentică si 
de la normele comportamentale, pot, de bună seamă, să-i falsifice datele 
exterioare dar nu s-o reprezinte. Ea a pătruns în fiinta eternă a natiunii, si chiar 
dacă, în viitorul mai mult sau mai putin îndepărtat, vreun produs dubios al 
regnului politic se va erija în purtătorul ei de cuvânt, nu-i va afecta substanta. 
Temeiurile ei initiale, amplificate prin luptă si trăire, formează o zestre 
inalienabilă care rămâne să fie preluată de sirul generatiilor vrednice s-o 
valorifice în viitor. Aparitia ei în viata publică la finele deceniului trei s-a produs 
firesc si necesar, ca să pună capăt politicii guvernantilor care, după ce că 
împingeau tara spre catastrofă, voiau să acrediteze o asa zisă inexpugnabilitate a 
recentelor fruntarii, alarmant de fragile, si un pretins progres al nivelului de trai 
si libertâtii colective, degradate flagrant. Ea a răspuns unor imperative care nu 
mai suportau amânare, si le-a dat glas odată cu năzuintele renăscute ale 
neamului, imediat după primul război mondial, subliniindu-i menirea. 
Cutremurată de dramele lui succesive, comunitatea legionară si-a plămădit 
doctrina de-a lungul lor, luptând să-i deschidă cãi spre libertate, si, ca s-o facă 
posibilă, a luat parte cu masa militantilor sâi, prefigurând o mult dorită 
solidaritate natională. De aici, orientarea ei neabătută către obiectivele de frunte 
ale neamului si refuzul să trateze dogmatic, în actiunea curentă, -fără să-si uite 
permanentele,- complexitatea vietii sociale. Sunt trăsâturi care i-au imprimat, în 
confruntare cu adversitatea situatiilor, caracterul unei stări de spirit în 
efervescentă creatoare. 


Asezarea lumii în sistemul de relatii instituit de Dumnezeu este cheia de boltă a 
unei filozofii în spirit legionar. Chiar de la începuturile ei, Legiunea a respectat 
relatia ierarhică de primă importantă în viziunea sa, si i-a aprofundat rostul, 
pentru a nu gresi în decizii si luări de pozitie. Plecând de la constatarea, conform 
celui mai ortodox crestinism, că tot ce întocmim în ordinea terestră este sortit 
pieirii si transformă existenta în provizorat, Horia Sima îi găseste stabilitatea 
dincolo de ea. Acolo, forma si noimele lucrurilor sunt exemplar si anume făcute 
pentru a fi preluate în initiativele de aici. Această zonă supremă a realitătii revine 
statornic în gândirea lui, ori de câte ori caută să pună o problemă în termenii 
adevârati. La fel cum, trimiterea individ, neam, Dumnezeu, în relatia reală de la 
inferior la superior, este unitatea de măsură a justetei răspunsului. Individul e 
oprit să actioneze până când proiectul lui se conjugă cu interesele neamului, iar 
neamul, la rândul său, e îndreptătit să-si urmărească obiectivele doar dacă le-a 
asimilat vointei divine. Acestea sunt legile unui cosmos în care toate elementele 
se sustin si se protejează în linie ascendentă, pentru realizarea unei 
ecumenicităti universale sub ocârmuirea lui Dumnezeu. Fără să fie câtusi de 
putin un determinism, nimic nu se desfăsoară la întâmplare si nu este lăsat în 
voia unei dispozitii anarhice înăuntru unui asemenea sistem. Componentele lui, 
intrate în orbita dragostei divine, fac posibilă o concordie în sânul omenirii, 
anihilând antagonismele, ca o anticipare, chiar dacă palidă, a confluentei finale în 
transcendentă. Intr-un astfel de univers, fâră să fie ignorat substratul lui 
conflictual, rămâne pentru fiecare fiintă o posibilitate să-si găsească locul, pentru 
state si societăti, un prilej să arunce punti durabile între ele, iar pentru 
umanitatea întreagă, o cale de izbăvire. Respingând ideea lumii ca război între 
toti si toate, în care omului îi rămâne tragica dilemă să aleagă între a fi mistuit de 
singurâtate sau sfărâmat de colectiv, solutia legionară preconizează o altă retea 
de raporturi, deschisă permanent salvării lui prin regăsirea temeiurilor din 

aurora creatiei. Departe de un pacifism utopic si cosmopolit, certat cu legile vietii 
de aici si de dincolo, ne aflăm în fata unui crestinism în translatie politică si 
socială. 


Dacă cineva din marele public, fără să fi cunoscut Miscarea Legionară din surse 
primare, ci numai din zvonuri, va citi paginile consacrate în Docrina Legionară 
notiunii de libertate, va fi de-a dreptul socat. Părerea pe care si-o fi făcut până 
atunci, -cå Legiunea predica interdictia libertătii de exprimare si gândire, 
înlăuntrul si în afara organizatiei, si practica o disciplină dezumanizantă, împinsă 
până la a cere membrilor sâi să-si substituie propria judecată cu ordine primite 
de un stat major pretins infailibil, scutit si acesta să le judece -îi va fi tulburător 
de contrariată. E prezumtios, de bună seamă, să afirmăm că se va afla ca în fata 
unei adevărate fenomenologii a libertâtii dar, în orice caz, va descoperi în ea 
aspecte si sensuri pe care nu-si închipuia că Legiunea ar putea să le cultive 
pentru a-si construi profilul. Si ar fi fost de neînteles ca autorul să pledeze teza 
integrării concomitente a individului în sfera neamului si a acestuia în legislatia 
divină, fără să nu se astepte să fie întrebat dacă această stringentă ierarhizare 
este sau nu compatibilă cu ideea de libertate. Or, din analiza notiunii, Horia Sima 
trage tocmai concluzia că integrarea aici este posibilă numai în sensul libertății 
practicate efectiv si în esentă. În primul rând, el contestă posibilitatea unei 
libertăti exterioare, obtinute în traiul de fiecare zi, grevat de nevoi materiale si 
îngrădirii juridice. O astfel de libertate nu numai că nu este de înfăptuit, dar, 
căutând-o, individul ajunge să se anihileze singur. Libertatea accesibilă si proprie 
fiintei umane e libertatea interioară. Pe aceasta o putem cuceri doar dacă 
temperăm tirania exigentelor vietii sociale si impunem anumite centre de 
polarizare fluidului de afecte si pulsiuni divergente de care ne lăsăm purtati, de 
nicăieri câtre niciunde. E o rânduială necesară în masa unui material inform, care 
dobândeste astfel coerentă si contur. Ea contrazice numai aparent libertatea 
lăuntrică dar de fapt îi dă o directie hotărâtă si o pune în serviciul unor finalităti 
de primă urgentă. Descoperă într-o rostogolire haotică de psihisme stâlpi de 
orientare si salvează germenii creatori ai unor acte destinate altfel sterilitătii. 
Restrictia este aici o eliberare si legea unui stimulent. 


Dacă relatia ierarhică de la inferior la superior, învederată de scara individ, 
neam, Dumnezeu, exprimă vocatia unei duble supuneri a omului fată de natiune 
si, prin natiune, fată de Dumnezeu, nu e mai putin adevărat că ea relevă si 
capacitatea lui de a se ridica la comandamentele natiunii si de a intui voia lui 
Dumnezeu. Faptul certifică destinatia fiintei umane de contopire cu cea mai mare 
unitate colectivă creată de Dumnezeu, natiunea, dar si pe aceea de a participa 
smerit la logosul divin. Individul trece de la o pozitie, într-un fel, subalternă, la 
una de supremă demnitate. Este un leit-motiv al gândirii lui Horia Sima, 
predispozitia să confere, în edificarea statutului uman, acestei puteri de supunere 
deplină fată de valorile primordiale, posibilitatea unei împărtâăsiri cu însăsi 
substanta lor. Identificarea cu vrerile neamului, ca si smerenia înaintea voii lui 
Dumnezeu, devin un atribut al nostru conjugat cu dragostea spirituală. Tradusă 
printr-un elan creator care ne înzeceste puterile, dragostea este exonerată de 
autoritatea oricărui determinism, pentru că stă deasupra necesitătii. La fel, ea 
trece dincolo de marginile eului, cu un dinamism neistovit nici de încercările pe 
care ni le impun adversitătile din afară si nici de rezistentele propriei noastre 
inertii. “Ea este o tinerete fâră bâtrânete, o abundentă spirituală de resurse 
infinite. Sufletul în care sălăsluieste dragostea” -remarcă Horia Sima- “este 
inundat de o bucurie nemărginită. Această bucurie nu se poate compara cu nici 
una din bucuriile comune ale vietii, care, toate, fără exceptie, sunt provocate de 
satisfactii egoiste.” Dragostea, în viziunea lui, este, în fond, coloana vertebrală a 

constructiei doctrinare. Am putea spune că întregul sir de motivatii si resorturi 
pe care le invocă, figurează doar introductiv si îndeplineste o sarcină secundă, 
fată de rolul crucial pe care-l joacă dragostea. Capitolul închinat ei capâtă 
intonatie de imn, împleteste precizia consideratiilor cu fiorul discursului liric si, 
explorând-o până la esentă, îi destăinuie gama de virtuti pe toate planurile 
existentei. Pe lângă analizarea celorlalte functii pe care le îndeplineste prin 
varietatea facultătilor ei, întâlnim aici, după câte cunoastem, cea mai completă 
interpretare a dragostei în ambiantă politică. 


De asemenea, inaugurează un teritoriu încă necunoscut, al legâturii genetice 
dintre dragoste, -ca principiu activ de fuziune între fiinte, -si neam. Căci, fapt 
anevoie de admis teoretic, dar practic adeverit, individul nu are constiinta 
deplină a valorilor neamului său decât în momentul când începe să-l iubească. 
Abia de atunci îsi dă seama că ramificatiile genealogice ale neamului, pierdute 
într-un timp imemorial, coboară din transcendentă cu o certă functie istorică. 
Antinomiile individului subzistă atât timp cât, preocupat de sine si de interese 
imediate, nu vede în neam decât latura biologică. Dacă însă suntem pâtrunsi că 
neamul este o entitate metafizică, si îi revine să urmărească în existenta ei 
terestră o finalitate transcendentă, atunci antinomiile individului, ca si 
discrepanta dintre el si neam, dispar. Recunoscându-si amândoi îndepărtata 
origine suprapământeană, nu se mai pot ivi între ei situatii în care individul să se 
simtă strâin de neam, iar neamul ignorat de individ. Ar fi o greseală, însă, în 
lumina acestor raporturi, să vedem în neam un individ multiplicat iar în individ 
ultima subdiviziune a neamului. Greseala este posibilă numai când tendinta 
expansiunii nelimitate a individului, neînsotită de dragoste, refuză să-si elimine 
reziduurile egoiste străvechi. Libertatea si dragostea, doi din pilonii doctrinei 
legionare, sunt considerati, în tumultul vietii publice, termenii unui dualism 
ireconciliabil, dar tot ei, văzuti în perspectiva aspiratiei originare a fiintei umane, 
reprezintă latentele unei reale unităti. 


Fixând locul viziunii legionare în ansamblul curentelor de gândire, validarea 
dragostei ca principiu universal câstigă în adâncime. Tributară adevâărurilor 
crescute din viată si trăite în nuditatea lor, doctrina legionară se învecineste cu 
existentialismul de esentă crestină. Recunoaste existentialismelor aportul masiv 
în strămutarea câmpului de interes al meditatiei filozofice din natură în constiintă 
si importanta preeminentă pe care o acordă personalitătii umane, notiune al cărei 
continut egalează semnificatia omului nou în conceptia legionară. Face însă 
rezerve asupra directiei predominante a existentialismelor, de a despârti esenta 
de existentă. Ín filozofia legionară esenta mentine fenomenul într-o lume 
peremtorie, cu temelii de nezdruncinat si în relatie directă cu transcendenta. Prin 
esentă, lucrurile sunt acum si întotdeauna, aici si dincolo de ele, apte să-si 
dobândească ratiunea de a fi, care este si ratiunea propriei noastre existente. 
Oferă un posibil suport actelor prezente ori în proiect, si de felul cum le 
valorificăm zăcămintele creatoare avem parte de plenitudine sau, dimpotrivă, de 
sărăcie lăuntrică. Esentele prezidează zona cea mai adâncă a eului, ele deschid 
poarta câtre perenitate si sunt prin excelentă sediul dragostei. Postularea 
dragostei ca osatură a fiintei si promovarea ei ca esentă, îi desâvârseste 
legitimarea în plan filozofic si permite, totodată, întemeierea ei religioasă. Virtute 
de prim rang, cu puterea de a se desprinde de omenesc, atribut care îi atestă 
filiatia providentială, ea îl asează în sâmburele alcătuirii omenesti pe Hristos, 
propovâăduitorul dragostei. Fundamentată religios prin ascendenta ei divină, iar 
filozofic, prin consacrarea ca esentă a personalitâtii umane, dragostea 
îndeplineste functii multiple relevate, partial, în pasajul următor: “Ea întelege pe 
om cu nelinistile si suferintele lui, dar nu se asimilează cu nici una din stările lui 

emotive, ci tinde să-l scoată din vâltoarea lor, pentru a-i oferi un punct de sprijin 
fără egal, pentru a-l aseza pe un piedestal de pe care nu-l poate sfărâma nici o 
putere omenească. Dragostea spirituală e invariabilă, nu suferă fluctuatii. Odată 
ce individul a descoperit-o în interiorul lui îsi referă permanent la ea toate actele 
lui, nici un efort nu-i mai poate provoca crize si nici o nenorocire nu-l mai poate 
dobori. E însusi spiritul divin care-l sustine si-l câlâuzeste. ” 


Doctrina legionară se constituie pe temelia dragostei si libertătii amplificate 
reciproc. Una din aspiratiile dragostei este eliberarea de remanentele răului a 
celor care o primesc. La rândul său, libertatea anihilează determinismele si face 
posibilă aparitia dragostei. Revărsare generoasă dincolo de limitele persoanei, 
dragostea nu poate încolti decât în climatul libertăţii interioare. Limita si 
restrictiile abuzive, contrare libertătii, sunt deopotrivă contrare si dragostei. 
Datorită consubstantialitătii lor, dragostea si libertatea se însotesc în fiecare act. 
Cultivându-si aspiratiile, indivizii si colectivitătile crescute în duhul dragostei si 
libertătii, nu pot călca în picioare aspiratiile celorlalte entităti. Aici trebuie să 
subliniem particularitatea Legiunii în a-si urmări obiectivele politice, profesând o 
cu totul altă morală decât aceea care a prins din strâvechime rădăcini aiurea si la 
noi. Este binecunoscută legea adoptată până acum în raporturile dintre state, 
neamuri si partide. Agresiunea din mobile născocite, răpirea de bunuri si teritorii 
în dispretul drepturilor celuilalt, chiar dacă raptul duce la un măcel general, 
ostilitatea permanent,  stratageme perfide, capcane  diavolesti, intrigi 
detestabile, calomnii mârsave, în sfârsit, tot ceea ce geniul răului poate iscodi 
mai antiuman sunt excelentele acestei legi. Ca după o epocă de atrocităti, să 
urmeze o alta a gesturilor pacifice, a initiativelor larg umanitare, a declaratiilor 
pentru instaurarea relatiilor frâtesti, toate la fel de mincinoase, la fel de viclean 
ticluite, ca pretextele care au dus la conflagratie. Incontestabil, apar si initiative 
cinstite, puse în slujba adevărului si păcii, dar ele sunt repede sugrumate de 
aceleasi mâini care au transformat lumea si viata politică într-un teatru de 
păpusi, inapte să protesteze dar înzestrate să slugârească. În fata acestor 
moravuri, în care se concurează fărădelegea cu josnicia, Miscarea Legionară, 
căreia veacul i-a dat să îndure toate samavolniciile cu putintă, si-a mentinut 
conduita prescrisă în adagiul lui Corneliu Codreanu: “Decât să învingi printr-o 
miselie, mai bine să cazi luptând pe câile onoarei !” În el rezidă una din sursele 
conceptiei în care Legiunea a înăltat morala dragostei si libertătii până la limita 
de sus a omenescului. 


A iubi lumea si a lupta pentru libertatea ei este, după cum ne transmite 
experienta milenară, un exemplu care nu-ti iese în cale oriunde si oricând. A te 
dărui ei, însă, chiar când te condamnă fără să te cunoască, si ea însăsi nu-si 
doreste libertatea reală, este unul si mai rar întâlnit. Căci pentru a iubi lumea 
chiar când, ducându-te s-o îmbrâtisezi, te ia la palme, si arâtându-i adevârata 
libertate te face nebun, îti trebuie o credintă în menirea dragostei si libertătii pe 
care foarte putini o au si mult mai putini o înteleg. Ea îti rezervă adeseori, în loc 
de recunostintă -oprobiul, si nu stiu dacă trebuie să te consideri privilegiat când 
te acoperă de ridicol, si nu de noroi. Aceasta a fost, cu precădere, până acum, 
recolta Miscârii Legionare, si stăruinta ei în a predica virtutile dragostei si 
libertătii, -uneori chiar fără să se bucure de receptivitatea tuturor membrilor săi - 
este un fapt care ar trebui să schimbe substantial optica unora, acreditată astăzi, 
asupra resurselor etosului legionar. Noi însine nutrim o teamă avizată fată de 
judecata tării pe care ar atrage-o votul nostru nelimitat în tot ce gândim si punem 
în practică. Dar, nu mai putin, ar fi o greseală să nu înregistrăm si stăruintele 

într-o directie care să ia în serios exortatia lui Corneliu Codreanu privitoare la 
imeperativul de frunte al neamului: “Telul final nu este viata. Ci învierea.” 


Este, credem, locul să facem câteva precizări în legătură cu modul Legiunii de a 
întelege dragostea spirituală. Preponderenta acordată dragostei în zona 
subiectivă, cât si în cea obiectivă, nu trebuie confundată cu o uniformizare a 
faptelor sufletesti si a impulsurilor vietii sociale, până la a suprima în ele orice 
continut emotional, si a-l înlocui cu dragostea spirituală. Există în noi, ca urmasi 
ai lui Adam, precum se stie, o prezentă statornică a râului, pe care, dacă am 
contesta-o, am divorta de învătătura crestină dar si de bunul sint. Am nesocoti, 
de asemenea, îngrijorător unicitatea tuturor exemplarelor umane, refuzând să-l 
investim pe fiecare cu un mod personal de a lupta împotriva râului. A crede, 
asadar, în reducerea întregii complexiuni sufletesti la starea de dragoste, si a viza 
exprimarea ei sub aceleasi forme, în cazul fiecărui ins si în toate împrejurările, 
este, indiferent de bunele intentii de la care s-ar porni, o schematizare a omului 
interior până la caricatură. Se întelege că a atribui dragostei o standardizare a 
proceselor lâuntrice, rămâne un gând strâin Legiunii, câci ea fiind permanent 
aplicată pe teren, previne practic inadvertentele. În cenceptia ei, dragostea este 
un model de urmat, o temperatură la care trebuie să ne plămădim deciziile, un 
mod de a ne regla raporturile, si mai mult decât orice, o fortă care ne întretine 
marile disponibilităti. Nu creste în fiecare ins de la aceleasi date si nu lucrează la 
fel. Tinde să-si sporească intensitatea în toate procesele sufletesti, pentru a le 
imprima o directie potrivită cu rânduiala divină. Domină lupta cu râul dar 
sechelele străbune o împiedică să-l elimine total. Reuseste să-si ordoneze actele 
subiective, păstrându-le specificitatea, după cum si-o păstrează intactă pe a sa. 
Ideal, totusi tangibil, treptele lui superioare rămân învâluite în taine, si cel ce le 
atinge are prea putin reprezentarea lor si aproape deloc priceperea de a le da 
grai. Si, peste toate, chiar dacă semnifică o eliberare de ingerintele lumii, se 
impune ca un imperativ cerut de noi însine. Trebuie să adăugăm, ca o parafrază a 
celor spuse mai sus, că dragostea si elanul creator instituite de Providentă, nu se 
manifestă esalonat, într-o succesiune imuabilă, trecând pe etape de la individ la 
neam si de la neam la Dumnezeu. Si dragostea, si elanul creator se despletesc 
fără întreruperi, antinomii, crize lăuntrice si delimitări reciproce, amândouă 
intrând în aceeasi albie, care-si lărgeste cuprinsul pe măsura consolidării omului 
lăuntric. Chiar dacă au cunoscut câteva momente de grea cumpănă, ele nu mai 
persistă după maturizarea stării de dragoste. Ar fi însă nefirească pretentia 
suprimării oricărui ecou emotiv si scutirea totală de strădanii, reculuri si 
recuperări. 


Sistematizând ipostazele dragostei în relatia cu cei trei factori din arhitectura 
lumii invocati până aici, si trăgând concluziile cuvenite, suntem tentati să 
deducem că dragostea spirituală atinsă de om este numai un stadiu de prim ordin 
al spiritului dar însusi centrul marilor realităti ontologice, si, ca atare, Dumnezeu, 
neamul si fiinta umană, sunt trei încorporări în ordine ierarhică ale dragostei 
universale. Fără voia noastră ne amintim cuvântul evanghelistului: “Dumnezeu 
este dragoste.” Viziune stenică departe de existentialismul centrat pe ideea 
absurdului, a disperării, si mai departe încă de egocentrismul contemporan, 
năzuinta doctrinei legionare este de a reda omului punctul de echilibru între cer 
si pământ. 


Dar această treime de prim ordin este un izvor de dragoste, Horia Sima nu vede 
în ea o finalitate. Ea, singură, este o cale care trebuie să ducă la învierea prin 
moarte, dar la o moarte concepută ca pronaos al învierii, învierea fiind un alt 
cuvânt pentru mântuire. La rândul ei, învierea e stadiul culminativ al asezării sub 

semnul mântuitilor, în urma Judecâtii de Apoi. Potrivit putinelor noastre 
cunostinte, nimeni dintre muritorii de rând nu are în cursul existentei 
certitudinea mântuirii lui. Valabilă pentru individ, aceeasi conditie rămâne 
valabilă si pentru neam. Exceptie ar putea să facă marii sfinti, dar a căror trecere 
smerită, cu toate că am vrea să aflăm contrariul celor ce am dedus, n-a lăsat 
vestigii lămuritoare asupra acestei certitudini. Moartea, ca preludiu al salvării, îsi 
pierde spectrul obsedant si, într-un fel potrivit întelegerii noastre, se umanizează. 
Suntem tentati să credem că persoanele urmărite permanent de frica mortii - 
numai dacă nu sunt cazuri patologice- denotă o neputintă organică de a crede în 
viata de apoi, sau cel putin acuză o gravă îndoială. În orice caz, cine nu caută să 
se pătrundă că finalul vietii aduce o transformare înlăuntrul unei alte lumi, că 
înseamnă un pas câtre viata de dincolo, unde valorile vietii de aici ating absolutul 
iar nevoia noastră de adevăr, dreptate, pace si frumos e satisfăcută după un 
etalon infailibil, acela se va cutremura la simplul gând al mortii si va vedea în ea 
cea mai inumană sentintă a răului originar. 


Respinsă de unii politologi ca permanentă istorică, Horia Sima pune în discutie 
continutul natiunii si îi relevă esenta în cadrul unei analize amânuntite. Constată 
că toate componentele clasice invocate în formarea ei : teritoriu, istorie, limbă, 
traditii, cultură si religie n-o pot exprima îndeajuns. Teoria atomistă o explică mai 
mult decât cea istorico-traditională dar nu-i desluseste originea si nu-i reliefează 
temeiurile. Numai atribuindu-i o geneză transcendentă suntem în măsură să-i 
limpezim aparitia, să-i surprindem personalitatea distinctă, tendintele de 
afirmare si, îndeosebi, să-i adâncim motivatia istorică. Descinsă din trancendentă, 
fiinta ei concepută aprioric, se încorporează în substanta lumii si îsi dezvoltă 
virtualitătile după râvna cu care se confundă cu menirea sa. Chiar dacă obârsia 
transcendentă a natiunii si drumul parcurs până la stadiul final, ar sugera unele 
similitudini cu obiectivitatea hegeliană a ideii absolute si realizarea ei în lumea 
de aici, deosebirile dintre ele sunt manifest considerabile. O vointă personificată, 
care lipseste cu desâvârsire în obiectivarea heligeliană a ideii absolute, 
determină atât geneza natiunii, cât si istoria ei, iar dacă ideea, actualizându-si 
inexceptabil potentialitătile, revine realizată din lumea spatio-temporală în plan 
supraistoric, destinul natiunii poate fi si ratat în urma unor persistente erori 
politice si dezorientări spirituale. Recunoastem aici o dominantă a gândirii lui 
Horia Sima, care exclude posibilitatea înfăptuirii unui proiect national, oricât ar fi 
de solid motivat si inclus în suita evenimentelor, atâta vreme cât nu este total 
sustinut de vointa colectivitătii si a conducâtorilor ei. Coeficientul de creatie si 
jerfă hotăreste în cele din urmă, soarta oricărei natiuni, pentru că tot ce începe 
din pragul ei, chiar sub oblăduirea Providentei dar nu se bucură de o dăruire 
neconditionată din partea oamenilor, nu are sanse să se împlinească. Plecând de 
la factorii constitutivi ai natiunii, adică de la întreitul patrimoniu biologic, 
material si spiritual, exprimat de fiecare, pe rând, în fiinta ei vitală, cadru natural 
si cultură, rolul de seamă îl rezervă culturii. Fondul ei constă în conceptia despre 
Dumnezeu, lume si viată, rod al revelatiei si trăirii colective, apoi, în onoarea pe 
care o dobândeste natiunea în lupta pentru promovarea acestei conceptii si, în 
sfârsit, în produsele ei pe toată aria gândirii si artei. Dar spiritul crestin în care-si 
reprezintă această formatie trinitară, determină rostul si capacitatea culturii de a 
traduce-o în operă. 


Din păcate, evidenta faptelor dezminte ideea că neamurile îsi păstrează pentru 
vecie, indiferent de gravitatea erorilor lui, integritatea biologică si spirituală. Nu 
este vorba aici de un spenglerianism pornit să vadă în diacronia unei natiuni 
acelasi declin ca în biologia unui individ. Horia Sima nu crede că un neam merge, 
oricum, spre o extinctie inexorabilă. Dimpotrivă, în locul unei fatalităti neutre, 

constată o înlântuire de cauze vii, precise, nu însă cu neputintă de evitat, care-i 
pregătesc decăderea si o elimină din istorie. Începând cu încremenirea pe o 
creastă cucerită deja, sau pe platforma unor deziderate satisfăcute deplin, si 
sfârsind cu obstinatia în a crede că etaloanele ei de evaluare sunt infailibile, toate 
decurg din greseala de a se cantona în bunurile pământesti dobândite până 
atunci, consecintă a răsturnării raportului dintre spirit si materie, în favoarea 
ultimei. Cheia dăinuirii unei natiuni stă în vitalitatea culturii ei. Ea este inelul de 
legătură între istorie si supraistorie, unde-l întâlneste pe Dumnezeu. Această 
primordialitate recunoscută culturii, prezentă de la obârsie în textura Legiunii, a 
prins cu timpul rădăcini si o păstrează nealterată în toiul rătăcirilor din jurul ei. 


Nu rareori s-a spus că între cultură si istorie are loc o respingere mutuală. 
Istoria, zice-se, ar strămuta polii existentei în manifestările politice, destinate să 
reglementeze raporturile de ordin exclusiv material si biologic dintre 
comunitătile organizate : statul si natiunea. Cultura, dimpotrivă, îsi rezervă ca 
domeniu funciar ordinea spirituală desprinsă de orice contingente materiale. 
Asadar, istoria se situează într-un domeniu de conflicte si confruntări, care merg 
până la masacru, în vreme ce cultura pluteste într-o zonă a păcii permanente si a 
armoniei universale. În realitate, ambele, si istoria, si cultura, au o geneză 
comună, obiectivată în conceptia despre Dumnezeu, lume si viată a colectivitătii. 
Strădania acesteia de a implanta în mijlocul ei si pretutindeni marile idealuri care 
o câlăuzesc, generează în plan politico-social istoria si în plan spiritual cultura. 
Conform cu firea lucrurilor, cultura trebuie să patroneze istoria, căci o cultură 
ruptă de istorie rămâne un ansamblu de abstractiuni sortite disparitiei printr-o 
sterilizare progresivă. După cum, o istorie refractară la cultură deschide larg 
poarta transformării raporturilor dintre state si natiuni într-un carnaj 
interminabil. Esential este ca actiunea istorică să se pătrundă de 
comandamentele culturii, iar cultura să alimenteze sufletele cu teluri si năzuinte, 
care previn căderea în animalitate si nimicnicie. 


A devenit în ultima vreme un subiect obisnuit de patetice revendicări 
salvargardarea identitâtii culturale. Prin ea nu trebuie să se înteleagă altceva 
decât grupul de trăsături originale care delimitează în chipul cel mai pregnant o 
natiune de alta. Nu este o chestiune de orgoliu această dorintă a natiunii de a fi 
ea însăsi, de a nu fi confundată cu alta, si nici o condamnabilă veleitate să facă 
figură singulară în concertul universal. Identitatea natională răspunde unei 
necesitâti irepresabile derivate din fireasca manifestare a virtualitătilor natiunii. 
Ea nu poate să trăiască si să-si realizeze menirea decât asa cum i-a fost dat să fie, 
asa cum a fost modelată de mâna Creatorului. Fortând putin nota, o natiune care 
nu vrea să fie ea însâăsi, nu este deloc. Identitatea culturală o salvează de la 
moartea în spirit si, prin aceasta, si de la moartea în istorie. Tot aici este locul să 
vorbim despre influentele pe care le suferă o cultură. Incontestabil, nici o cultură 
nu este scutită de influente. Unele culturi le suferă mai mult decât altele, pentru 
că fluctuatiile soartei n-au distribuit influentele în mod egal. Importantă nu este 
atât influenta suferită ca atare, cât capacitatea de-a asimila-o si preface în bunuri 
care poartă pecetea specificitătii culturii influentate. Simplul fapt al înrâuririi nu 
trebuie considerat ca un fel de agresiune sau ca un imperialism cultural exercitat 
asupra unei colectivităti cu o evolutie mai lentă sau cu o vocatie culturală 
oscilantă, la fel cum ar fi înrâurit, nu trădează un servilism ori o absentă a 
personalitătii, ci închipuie o probă edificatoare asupra puterii de a năzui mai sus 
în plan spiritual. 


Asemânâtoare cu formula ternară : individ, neam, Dumnezeu este si trinitatea 
individ, colectivitate natională, natiune. Nici una dintre societâti n-a fost ferită de 

antinomiile dintre individ si entitătile superioare lui. Epoca modernă este, mai 
ales, teatrul tendintelor de afirmare a individului în contra organizatiilor sociale 
si de cult, care vor să-l cuprindă si să-i impună legile lor. Între aspiratia de 
realizare a individului si exigentele cadrelor mari a existat o luptă continuă 
desfăsurată, de obicei, în dauna amândurora. Horia Sima gândeste că individul, 
colectivitatea natională si natiunea sunt trei momente din dezvoltarea aceleiasi 
substante, care la capătul ultimului stadiu tinde câtre mântuire. Plămâădite, în 
fond, toate cele trei entitâti, din acelasi aluat care semnifică, fiecare, modalităti 
diferite în a sluji scopurile finale, raportul real dintre ele nu trebuie să fie 
discordie si conflict, ci de conexiune si conlucrare. Astfel, individul nu mai este 
expus unor posibile ingerinte din partea colectivitătii nationale si ambele se pot 
solidariza cu obiectivele natiunii. 


Un alt dualism este acela dintre politică si religie. El a pus totdeauna fată în fată 
puncte de vedere care reduc raportul dintre politică si religie la o problemă de 
ierarhie spirituală, ignorând că ea este si una de organizare socială. Aproape în 
unanimitatea discutiilor s-a concis că politica nu are, si nici nu trebuie să aibă, 
vreo contingentă cu religia. Mai mult, prezenta religiei în politică ar râpi acesteia 
forta, iar tentativa politicii de a se împleti cu religia ar fi sfârsit invariabil printr- 
un penibil esec. În viziunea legionară, desi politica si religia îsi împlinesc menirea 
pe două planuri de existentă deosebite, totusi ele comunică si se asociază într-un 
proces cu aceeasi finalitate. Politica, în adevărata ei ratiune, organizează 
societatea astfel încât grupurile si indivizii să descopere o platformă de interese 
convenabile tuturor. Această confluentă de mobiluri nu ar fi posibilă fără 
adoptarea principiilor pe care religia le preconizează, prin definitie. Pacea si 
buna întelegere, deziderate ale actiunii politice urmărite în sânul societătii, sunt, 
în fond, chemarea Bisericii care adaugă la ea predica imitării lui Hristos. Este 
lesne de prevăzut un decalaj între politică si religie, deoarece politica anevoie va 
putea să se înalte la nivelul trăirii preconizate de Mântuitor. Rămâne ca religia să 
nu întoarcă spatele politicii, ba, dimpotrivă, s-o câlăuzească permanent. Când 
acelasi ins care face politică este si adeptul unei religii, atunci a-si crea conflicte 
între cele două preocupări ar fi să-si provoace singur dezechilibrul si 
nerealizarea. 


Odată discutate capitolele referitoare la raporturile dinlăuntrul disciplinelor 
majore si variatelor activităti, Horia Sima trece la problemele de organizare a 
natiunii, statului, vietii politice si, în final a Miscării Legionare. Elementul de 
garantie a functionalitătii unui stat rezidă în aportul elitei conducătoare. Dacă 
pentru toate îndeletnicirile specializarea este un imperativ, cu atât mai mult va fi 
pentru cea mai complexă dintre ele : conducerea statului si organizarea natiunii. 
În afara pregătirii de specialitate, misiunea de conducere pretinde o aptitudine 
rar întâlnită, care se numeste stiinta, dublată de intuitie, a legilor de viată si de 
moarte ale unui neam si ale oricărei societăti. Grefată pe mânunchiul de calitâti 
proprii omului de elită, dintre care nu putem să nu citâm: profesionalitatea, viata 
sobră, credinta în Dumnezeu si puterea de dragoste, toate la un loc formează o 
adevărată temelie a statului. Nu trebuie omis fluxul necesar de solidarizare a 
membrilor elitei în urmărirea acelorasi obiective. Perpetuarea elitei rezidă în 
aplicarea consecventă a principiului selectiunii, adică în recunoasterea valorii în 
sine a membrilor, fără imixtiunea unor criterii străine de obiect. În pregătirea 
unor asemenea elite, educatia morală joacă un rol important, dar si ea trebuie 
sprijinită de un mediu convergent, fără să se uite că educatia si mediul devin 
eficiente numai prin donatia naturală si efortul subiectului educat. 

Conditia fericită a statului este să se grefeze pe natiune. Natiunea generează 
statul iar acesta formele de consolidare a natiunii. Pentru propăsirea natiunii, 
edificarea statului este totodată capitală si firească. La fel, cum contribuie la 
durabilitatea lui, valorificarea potentialitâătilor natiunii -legâătură care se 
regăseste pe deplin în formula conform căreia statul este natiunea organizată. E 
normal ca, după aglutinarea natiunii, aceasta să-si caute expresia în cadrele 
statului, pentru a-si îndeplini rostul pe pământ. Fiind fata manifestă a natiunii, 
statul traduce în operă fortele ei latente. IÎndrumate în directia natiunii, 
prioritătile statului devin si ale ei. Aici este atinsă o latură aparte a tinutei 
Miscării Legionare fată de adversari. Refuzând să adopte armele miseliei chiar 
când este lovită cu ele, ea si-a făcut din acest comportament un punct de doctrină 
si, mai mult, un angajament de onoare. Aceeasi elevatie, dar în alt registru, 
respiră îndemnul lui Corneliu Codreanu, reluat de Horia Sima, de a concilia cele 
două principii de guvernare, ale autoritătii si libertâtii, printr-un altoi de sorginte 
crestină - principiul dragostei. Plecând de la constatarea că autoritatea tinde să 
degenereze în despotism si libertatea în anarhie, singura modalitate pentru a 
păstra aceste principii în circuitul lor normal, ferit de excese si mistificări, este să 
fie pătrunse de dragoste. Dar dragostea nu poate fi concepută în raporturile 
dintre stat si natiune, si între membrii natiunii, cu generozitatea si fervoarea 
dintr-o familie sau dintr-un grup restrâns de persoane. Ar trebui să uităm că 
statul - situat prin destinatie la antipodul sentimentalitătii - este îndreptâtit să 
recurgă la fortă, când se izbeste de opozitii nejustificate, iar libertatea, la 
proteste si luptă civilă, când i se suprimă prerogativele. În relatiile dintre marile 
entităti din domeniul public, unde grupurile de preocupări se preschimbă în 
institutii iar individul în factor social, dragostei îi revine, cu precădere, să 
stimuleze constiinta îndatoririlor tuturor fată de toti, si să pună în lumină 
mobilurile înalte dinaintea cărora exceptările de la obligatii sunt excluse. 
Dragostea îsi certifică în acst context universala predispozitie spre fuziune 
spirituală, depozitată în noi. 


Miscării Legionare i se aduce acuzatia că este antidemocratică si repudiază 
standardele de organizare derivate din acest sistem, cu toate că ea a consimtit 
întotdeauna să ia parte la competitia politică instituită de democratie. Si nu ea a 
desfiintat-o, ci pretinsii ei apărători care o sustineau numai din calcule personale, 
si nu dintr-un atasament de principii. Legiunea nu confundă formula democratică 
cu ideologiile apărute din eroare sub egida ei. Democratia poate reclama să pună 
în ordine concurentele dintre partide pentru dobândirea puterii în stat, dar nu să 
le furnizeze idei si concepte în vederea operei de guvernare. Democratia 
elaborează norme si legi, de pildă, în efectuarea alegerilor pentru a fixa termene 
dreptului de exercitare a puterii si a-i prescrie limite si regulamente cărora să se 
supună, dar nu e făcută să-i umple cu teorii si principii continutul doctrinar. 
Utilitatea democratiei este incontestabilă, si atâta vreme cât o vor cere 
realitătile, Legiunea, în acord cu derularea firească a lucrurilor, va promova-o. 


Proportia de unanimitate a vointei populare, mincinos înregistrată sub dictatura 
stacojie, trezeste astăzi tăioase ironii ori de câte ori este adusă în discutie. Cei 
patruzeci si cinci de ani pe care i-am îndurat în comunism au compromis pentru 
nu stim câtă vreme ideea că lumea românească ar putea să îmbrâtiseze vreodată 
în chip covârsitor politica unui partid. Se ignoră câ guvernările bazate pe 
majorităti insignifiante au fost la noi si insignifiant de productive. A năzuia acum 
spre totalitatea adeziunilor unei tări, cel putin în împrejurări exceptionale, este 
egal ca o puerilă utopie si, mai mult, cu o mascată pregătire a dictaturii. Ca si 
cum colectivitatea natională, sustinută de multitudinea elementelor comune 
(teritoriu, interese, scopuri, cultură etc) ar genera o primejdie internă si externă 

dacă ar deveni realmente o mare familie. Si, dimpotrivă, ar trebui, ca să garantez 
normalitatea, să conserve cu titlu definitiv starea de divergentă generală. Ar 
însemna atunci că societătile, aflându-se în circumstante care le amenintă 
destinul si, ca atare, le pretind în replică participări total convergente, să-si 
rateze momentul istoric si să-si sape singure groapa de dragul divergentelor. 
Realitatea lucrurilor atestă însă că în marile cotituri si la grele răspântii 
colectivitătile au stiut să-si regăsească instinctul vital si s-au încolonat în cvasi- 
unanimităti. Sunt momente de magnifică iluminare colectivă capabile să se înalte 
la nivelul de ecumenicitate natională. O asemenea coeziune doreste să imprime 
colectivitătii românesti Miscarea Legionară, si chiar dacă durata ei este 
fatalmente circumstantială, trebuie prelungită în spirit crestinesc cât mai mult, 
până la o nouă încârcâtură de efuziuni si atitudini unitare. 


Horia Sima nu si-a conditionat elaboratul doctrinar de accesul iminent la putere a 
organizatiei pe care a condus-o cincizeci si trei de ani. Se desprinde elocvent 
dintre rânduri că, înainte de a juca un rol politic -fâră, bineînteles, să 
minimalizeze importanta politicului- Legiunea vrea să reprezinte o permanentă 
de spiritualitate si orientare pertinentă în viata natiunii. Ea n-a fost plămădită cu 
o scadentă timpurie, ci pentru că s-a încorporat în vitregiile si ridicările ei, tot 
astfel încorporată vrea să se înfâtiseze la Judecata din urmă. Incât, inamicii ei 
manifesti si potentiali să fie convinsi că n-au motive de anxietate, să-si concedieze 
teama alimentată de scenaristii spectacolului politic si să ia act de faptul unic pe 


meridianele noastre, că Miscarea Legionară nu vizează neapărat puterea, dar 
vizează neapărat o finalitate crestinească pentru întregul neam. 


Din acest compendiu de repere tematice, pe unele ne îngăduim a le sublinia. 


Libertatea spirituală a individului escaladează determinismele. Ea poate să-i 
domine fluctuatiile emotionale, deschizându-se câtre o lume statornică de valori 
destinate să fie un posibil prototip al initiativelor sale majore. Aria ei de 
expansiune este infinită când îsi regăseste raporturile primare cu neamul si 
Dumnezeu. Atât natiunea cât si fiinta umană, având o geneză supralumească si 
fiind purtătoare ale comandamentelor ceresti, îsi atrag din substanta divină 
vesnicia si, odată cu ea, responsabilitatea actelor. Răspunzător pentru ceea ce 
face, cât si pentru ceea ce se obstinează să nu facă, individului, prin similitudinea 
sa cu dumnezeirea, i se deschid toate posibilitătile, afară de aceea a manifestării 
lui prin altul, si nu prin el însusi. A-ti “tatona” sansele de mântuire prin delegatie 
dată cuiva sau a lua decizii prin el este egal cu o anulare a vredniciei umane. În 
schimb, paradoxala situatie a omului care se lasă total în voia lui Dumnezeu, desi 
pare o resemnare, este o faptă de eroism singular, întrucât pretinde o sublimă 
subsumare în divinitate. Sub raport rational, e o contradictie această părăsire în 
voia altuia, concomitent cu strădania neostoită de-a ajunge de partea dreptilor. 
Dar noi nu ne putem pierde în Providentă, si totodată să rămânem în afara Ei. E o 
particularitate a făptuirii care jinduieste transcendenta, să topească antinomia 
dintre concepte, prin vointa pusă în act. Acest moment de singurătate acută a 
omului, când se abandonează total divinitătii, dar agresat de râul din lume în 
permanentă activ, răspunde având sentimentul că luptă numai cu propriile 
puteri, rezumă demnitatea lui supremă, pozitia magnifică pe care o detine în 
univers. E o situatie pe care legionarii au cunoscut-o adesea si direct în anchetele 
îndurate în căutarea de noi perspective, în stabilirea solutiei optime în 
răspunderea pentru viata altora implicată în viata lor, în fatalele dileme suscitate 
de contrarierea lucrurilor pământesti, când au trebuit în final să ia o decizie 
întemeiată. 

Doctrina legionară nu este o constructie încremenită, si nu va fi nicicând. Ea are, 
ce-i drept, liniamente care s-au cristalizat si principii imuabile. Dar câmpul ei de 
aplicare e imprevizibil si necuprins. E o tristă supusenie să renunti la câutări de 
orizonturi inedite, sub motivul că cele existente sunt deajuns. Legionarii nu se 
împacă cu modalitățile consacrate, cu căile bâtătorite până la pietrificare. 
Tentatia tărâmurilor noi dă expresie dinamismului lor interior, însă intuitia 
limitelor maximale îi fereste de erezii. Pe de altă parte, s-a învesnicit ca o 
incurabilă eroare a speciei umane, să caute, spre paguba ei, împăcarea opozitiilor 
funciar antinomice, să inverseze desfăsurarea naturală a lucrurilor. Si trebuie să 
recunoastem că, desi n-a reusit niciodată, din nefericire, n-a renuntat. De aceea, 
deplasarea centrului de interes al preocupărilor din sfera terestră, plină de 
contrarietâti si tentatii posibile, în zarea aspiratiilor supralumesti, marcheză un 
capitol de seamă în catehismul Legiunii. Izvor de apă vie în ceasuri pândite de 
moarte, ea le-a adăpat echilibrul moral si combativitatea. 


Cititorul circumspect va fi poate pornit să semnaleze în paginile acestei cărti, un 
recurs insistent la spiritualitate. Într-adevăr, revin adesea si termenul, si ideea. 
Dar să nu uitâm că loviturile grele pe care le-a primit Legiunea si prelungirea 
mentinerii ei în ilegalitate dincolo de orice ratiuni, au constrâns-o să-si creeze o 
structură de rezistentă. Ea s-a concretizat în râvna de a-si atenua sensibilitătile si 
fluctuatia emotivă, centrându-le pe o axă de solidă spiritualitate. Pe ea pivotează 
si îsi pierde virulenta dureroasa gamă de amărâciuni, întristări, dezamăgiri, răni 
sângerânde, exaltări primejdioase, întrebări nelinistite si toate urmele pe care le- 
au lăsat atacurile declansate înpotrivă-i cu furie nestinsă. E un gest preventiv, 
această structură de rezistentă, a cărei tărie te face să ghicesti în barajul ei, 
prezenta unor virtuti binecuvântate de Sus. 


Înainte de a încheia, e util să definim pozitia factorilor cheie : individ, neam, 
Dumnezeu, în cosmosul uman, asa cum îl concepe Legiunea. Desigur, mintea 
noastră, care nu poate vehicula abstractiuni decât reprezentându-le spatial, 
acceptă greu că transcendenta, imanenta, straturile telurice si alte existente 
impalpabile se află, pur si simplu, si în noi, iar prin spiritul nostru si al altora, se 
află pretutindeni. Lumea ideilor este adimensională, si nu ne pretinde nici un 
efort s-o ducem în noi oriunde si oricând. Neamul, ca perpetuitate istorică, cu un 
început indefinibil si o finalitate prelungită în vesnicie, există, de bună seamă, în 
afara noastră dar există si în noi. Oricât ar fi de categorică realitatea lui 
obiectivă, atâta vreme cât nu avem constiinta ei, pentru noi neamul nu există. 
Dar dacă realitatea sa obiectivă ar începe să se destrame, în urma unor seisme si 
vitregii repetate, realitatea lui subiectivă însă, imaginea lui din constiinta 
noastră, rămâne intactă. Ea continuă să trăiască întreagă în noi, cu conditia să 
fim convinsi că si-a împlinit, fără odihnă, destinul, dacă, bineînteles, a avut 
această hărnicie. Oricum, neamul detine un loc privilegiat în constiinta noastră, 
fie că îl deplângem sau îl proslăvim, fie că ne evocă o istorie nenorocoasă sau că, 
dimpotrivă, ne aprinde visuri si nădejdi. El este inseparabil de noi, îl purtăm 
mereu în gânduri ca pe constiinta noastră lărgită, ca pe un orizont fără limite 
descoperit în noi. Fiindu-ne, de asemenea, prezent ca o exigentă fată de propria 
noastră persoană, ne trezeste puteri si elanuri care, altfel, ar fi zăcut nestiute. Iar 
dacă fiinta lui Dumnezeu, ca realitate obiectivă, este infinit mai categorică decât 
a neamului, si tot astfel, ca realitate subiectivă, o lăsăm să ne pătrundă functiile 
duhovnicesti, atunci spiritelor alese le este dat să se simtă resorbite în El până la 
disparitie, ca si cum în locul lor ar vietui divinitatea. Dacă însă ne-am lăsa 
stăpâniti de vechea reprezentare spatială a neamului si a lui Dumnezeu, ca 
existente funciar exterioare nouă, prima, în societate, iar a doua, într-o altitudine 
superlativă, si am intra în contact cu ele părăsindu-ne făptura intrisecă, prezenta 

lor în miezul de foc al constiintei si contopirea cu noi ar fi cu neputintă. În vreme 
ce, integrându-le în eul nostru vom conlocui cu ele purificati ca de o prezentă 
sacrală. Ca atare, nu putem uita că Dumnezeu si neamul sunt în noi, că nu este 
nevoie să-l câutăm extravertindu-ne inutil, deoarece amândoi se află de 
totdeauna în fiinta noastră, ceea ce trebuie să ne pâtrundă că, în egală măsură, îi 
putem profana ori slăvi, prin nevrednicia ori prin nesatul nostru de certitudini si 
realităti esentiale. 


Pentru o subliniere finală, în doctrină găsim permanentele Miscârii Legionare, pe 
când în organismul politico-social care o însoteste -manifestările. După cum, 
Legiunea, ca institutie spirituală, precede si precumpăneste organizatia politică. 


MIRCEA NICOLAU 

